b'\n_START_ARTICLE_\nJakutskas\n_START_SECTION_\nIstorija\n_START_PARAGRAPH_\n1632 m. spalio 5 d. (pagal tuo metu Rusijos Imperijoje galiojus\xc4\xaf Julijaus kalendori\xc5\xb3 - rugs\xc4\x97jo 25 d.) kazokai \xc4\xafk\xc5\xabr\xc4\x97 fort\xc4\x85 Lenos pakrant\xc4\x97je (70 km \xc4\xaf \xc5\xa1iaur\xc4\x99 nuo dabartin\xc4\x97s vietos), tod\xc4\x97l \xc5\xa1i diena laikoma oficiali miesto \xc4\xafk\xc5\xabrimo data. 1638 m. fortas tapo naujai suformuotos Jakutijos vaivadijos centru. 1643 m. fortas buvo perkeltas \xc4\xaf dabartin\xc4\x99 viet\xc4\x85 \xe2\x80\x93 Tuimados sl\xc4\x97n\xc4\xaf, ir pavadintas Jakutsku. 1822 m. gavo srities miesto status\xc4\x85. Tik XIX a. pab. tapo svarbiu miestu. Sovietme\xc4\x8diu tapo pramoniniu centru, \xc4\xaf miest\xc4\x85 buvo ve\xc5\xbeami tremtiniai ir darbininkai. 1956 m. Jakutske \xc4\xafkurtas universitetas (Rusijos Moksl\xc5\xb3 akademijos filialas). Be to, yra Jakutijos universitetas, institutas ir akademija.\n_START_SECTION_\nEkonomika\n_START_PARAGRAPH_\nLengvoji, maisto, statybini\xc5\xb3 med\xc5\xbeiag\xc5\xb3 pramon\xc4\x97. Medienos apdirbimas. Laiv\xc5\xb3 remontas. Intensyvi laivyba Lenos upe. Elektros energija miest\xc4\x85 apr\xc5\xabpina netoliese esanti \xc5\xa1ilumin\xc4\x97 elektrin\xc4\x97. Automobili\xc5\xb3 keliais Jakutskas sujungtas su Magadanu, Baikalo-Am\xc5\xabro ir Transsibiro gele\xc5\xbeinkeliais. Tarptautinis oro uostas. Miestas turi daug kasybos \xc4\xafmoni\xc5\xb3, tarp j\xc5\xb3 ir ALROSA, kurios deimant\xc5\xb3 kasyklos Jakutijos teritorijoje yra ma\xc5\xbedaug 20\xc2\xa0% pasaulio \xc5\xa1iurk\xc5\xa1taus deimanto produkcijos. Jakutskas transporto centras, Jakutske yra od\xc5\xb3 ir plyt\xc5\xb3 gamykla, lentpj\xc5\xabv\xc4\x97. Jakutskas buvo \xc4\xafsteigtas 1632 m. kaip kazok\xc5\xb3 fortas, bet nei\xc5\xa1augo \xc4\xaf miest\xc4\x85 iki tol, kol nebuvo atrasti dideli klodai aukso ir kit\xc5\xb3 nauding\xc5\xb3 mineral\xc5\xb3 XIX a. pabaigoje. \xc5\xa0ios atsargos buvo pla\xc4\x8diai pl\xc4\x97totos industrializacijos metu kai vald\xc4\x97 Stalinas ir spartus priverstini\xc5\xb3 stovykl\xc5\xb3 augimas Sibire taip pat paskatino Jakutsko pl\xc4\x97tim\xc4\x85s\xc4\xaf.\n_START_SECTION_\nKult\xc5\xabra\n_START_PARAGRAPH_\nJakutske yra 5 teatrai (A. Pu\xc5\xa1kino dramos, Sachos akademinis P.A. Ojunskio, miniati\xc5\xabr\xc5\xb3, operos ir baleto, \xc5\xa1oki\xc5\xb3), 5 muziejai (mamut\xc5\xb3, \xc5\xa1iaur\xc4\x97s taut\xc5\xb3 kult\xc5\xabros, dambreli\xc5\xb3 muzikos, M. Amosovo ir meno) bei 1 cirkas. I\xc5\xa1lik\xc4\x99s 1683 m. forto bok\xc5\xa1tas. Miestas turi universitet\xc4\x85 (\xc4\xafkurtas 1956 m.) ir Rus\xc5\xb3 Moksl\xc5\xb3 Akademijos poskyr\xc4\xaf, kuris turi, tarp kit\xc5\xb3, Kosmofizin\xc4\xaf tyrin\xc4\x97jim\xc5\xb3 institut\xc4\x85, kuris veda \xe2\x80\x9eJakutsko Pla\xc4\x8dios Atmosferos Li\xc5\xabties\xe2\x80\x9c sistem\xc4\x85 (viena i\xc5\xa1 did\xc5\xbeiausi\xc5\xb3 kosmini\xc5\xb3 spinduli\xc5\xb3 detekcijos vieta pasaulyje), ir Am\xc5\xbeinojo \xc4\xaf\xc5\xa1alo tyrin\xc4\x97jimo institut\xc4\x85 pl\xc4\x97tojasi sprend\xc5\xbeiant rimtas ir brangias problemas susijusias su pastat\xc5\xb3 statyba \xc4\xaf\xc5\xa1alusioje dirvoje.'